FAQ | Die Pienk Zuit
FAQ	Posted by Pienk Zuit under Uncategorized  Comments “Die Bybel is nie ‘n morele handboek nie. As dit was, sou ons onsself kon red deur die reëls te volg. Die Bybel is ‘n plek waar mens God ontmoet.” – Breda Ludick
maeree Says:	Julie 29, 2008 at 13:25 ja! ja! ja!
amen! preach brother, preach.
ek het die laaste weke vreeslik geworstel met jesus se gelykenisse (dis wat ons in ons gemeente gelees het). wat my erg bug, is die gedagte dat ons weet wat dit beteken! want ons weet nie. en elke keer wat ek dink ek weet, ontdek ek ek weet eintlik nie. as ons geweet en verstaan het, kon ons omgedraai en vergeet het wat ons gehoor het. aangesien ek nie weet of verstaan nie, moet ek aanmekaar terugkom, aanhou soek. ek hou meer daarvan as swart-en-wit antwoorde.
Antwoord	Johan Swarts Says:	Julie 30, 2008 at 2:04 as ek vreeslik irriterend mag wees – hoe groot is die kans perdalks dat, aangesien ons dit nou nog nie verstaan nie, dit nooit sin gemaak het om mee te begin nie? (ek dink nou aan chomsky se kritiek op postmodernisme.)
Antwoord	Pienk Zuit Says:	Julie 30, 2008 at 9:24 Net omdat mens nie iets verstaan nie, beteken nie dit maak nie sin nie. Dit moes ek op die harde manier leer in Fisika 2.
“Anyone who claims to understand quantum mechanics is either lying or crazy ” – Richard Feynman
Ek dink maeree som dit goed op, miskien gaan dit meer oor die probeer verstaan as die verstaan self. Meer oor die reis as die bestemming (om ‘n ou cliché te gebruik).
Antwoord	Johan Swarts Says:	Julie 30, 2008 at 12:41 Inderdaad. Maar (ek eggo nou weer vir Chomsky) as jy genoeg tyd met jou Fisika 2 Proffie gespandeer het, sou hy dit herhaaldelik aan jou kon verduidelik tot jy dit verstaan. Die punt is tog dat dit wel verstaanbaar is. As dit waar is wat Maeree sê – dat niemand dit eintlik verstaan nie – sê dit nie tog iets daarvan nie?
En, as daar wel sin daarin is, maar ons te stupid is om dit ooit te snap, wat is dan die nut van stellings wat ‘n mens nie kan verstaan nie?
Die journey waarop dit jou sit?
(Bygesê, ek dink nie al daai gelykenisse is so onverstaanbaar nie.)
Antwoord	Pienk Zuit Says:	Julie 30, 2008 at 13:02 Nope, dis juis die punt wat ek met die Feynman (die tweede helfte van die vorige eeu se Einstein) aanhaling wil maak. Kwantum Fisika is so teen jou intuïsie, dat mens eers moet besef dat jy dit nie moet probeer verstaan nie, maar eerder die wiskunde net so aanvaar en van daar af verder gaan. Maar dis kwantum fisika, en die gesprek beweeg nou ver van my oorspronklike punt.
Ek dink nie die punt is dat die gelykenisse, of enige deel van Die Bybel, onverstaanbaar is en vir altyd so sal bly nie. Eerder dat mense geneig is om te sê : “Die lessie van vers X:Y is Z. Finnish en klaar. Ons weet dit al lankal en dit sal nooit verander nie. Leer die lessie en volg die reëls.” As mens aanhou soek en probeer verstaan hoe dit in jou lewe inpas, dan eers begin dit werklik iets beteken in jou lewe.
Antwoord	Johan Swarts Says:	Julie 30, 2008 at 17:08 Hehe, ek ken vir Feynman.
Antwoord	rendier Says:	Julie 31, 2008 at 11:18 Dis diep, maar tog moet daar reëls wees, of dan ‘n antwoord. Sonder ‘n antwoord gaan ons in sirkels aanhou en elkeen ‘n opinie uitspreek oor die teks. Elke vers het tog ‘n konteks waarin sy oorsprong lê. Sonder die verstaan van die konteks kan gevaarlike gevolgtrekkings gemaak word. Eweneens het elke leser ‘n “bril” wat hy/sy dra wat ook in ag geneem moet word. Wat soek die leser uit die teks? Waarna is die leser opsoek?
‘n Goeie boekie wat ek sou voorstel is “Hoe verstaan ek wat ek lees?” deur Dirkie Smit
Antwoord	Bertus! Says:	Julie 31, 2008 at 12:33 Die beste religieuse tekste is juis die wat jou alledaagse aannames oor die we^reld ondergrawe sodat dit jou vry maak van die illusie dat jy verstaan wat om jou aangaan.
Antwoord	maeree Says:	Julie 31, 2008 at 14:28 ons het natuurlik almal die waarheid beet. which just goes to prove the point. rendier, praat jy van dirkie se briljante “neem, lees!”?
ek aanbid nie ‘n teks nie, maar vir God. ek leer God ken deur aan te hou engage met die teks. ek hou aan om met die teks te engage en ontdek aanmekaar iets nuuts. soms vat dit lank en is dit seer en sou ek eerder ‘n vinnige klinkklare antwoord verkies het. sommige mense vind reëls, maar van God is daar min sprake. natuurlik is daar ‘n etiese lees ter sprake. maar dit kom nadat ek deel geraak het van die storie. (terloops, die gelykenisse het my gebug omdat ek pas bryan mclaren se “secret message of Jesus” gelees het en omdat die verklarings van die gelykenisse in matteus 13 waarskynlik deur die eerste eeuse christene geskryf is. en omdat ek dit prakties probeer leef het en dit toe bleddie moeilik is.)
vriend frederick skryf by http://www.communitas.co.za/index.php?option=com_wrapper&view=wrapper&Itemid=53 oor iemand anders wat geskryf het oor die evangelie en die kultuur se wedersydse invloed op mekaar. sy hele skrywe is insiggewend, maar hy sê o.a.:
“Dit het my gehelp om meer onderskeidend te dink tov die heersende kultuur van die gemeenskap waarin ek leef en die Evangelie. En dit was bevrydend, want skielik het ek wer nuuskierig geraak oor wat die Evangelie dan werklk is, oor Jesus, oor na-volgingskap van Jesus, oor God, oor die einskappe van die Sy gemeenskap en sommer nog ‘n hele boel ander dinge. As dit waar is dat die kultuur waarin ons (natuurlik nie net ons nie, maar almal wat in ‘n bepaalse ons leef) leef, ons blind en weerstandig maak tov soveel kante van die evangelie, le daar mos ‘n goudmyn van ontdekkings om te maak indien ons dapper genoeg is om te onderskei oor waarop dit werklik aankom.” bertus! jy mag maar my dominee wees.
Antwoord	maeree Says:	Julie 31, 2008 at 14:30 o ja! na die lang relaas wou ek nog ‘n teks ook gooi:
“nou kyk ons nog in ‘n dowwe spieël en sien ‘n raaiselagtige beeld…”
Antwoord	Hans Matthysen Says:	Augustus 4, 2008 at 19:05 Almal lees die Bybel of Skrifte, maar wie se vestand is oop gemaak om te verstaan?
Antwoord	Johan Swarts Says:	Augustus 8, 2008 at 9:28 hans, laat ek jou reg verstaan. jy vra:
almal lees X, maar wie se verstand is oopgemaak om X te verstaan? Mense wat nou reeds dood is, se verstande is destyds geopen om X te verstaan.
i take it ons is almal geskroef?
Antwoord	Hans Matthysen Says:	November 4, 2008 at 22:32 Johan, Jesus het geweet, dat Hy as mens nie altyd daar gaan wees nie en daarom het Hy hulle verstand geopen. Met ‘n geopende verstand, het hulle sekerlik dieselfde besef en dus dieselfde prosedure gevolg. ‘n Ketting reaksie tot vandag toe. God het Sy krag en wysheid, in die mens gesetel, om te bly.
Julie 29, 2008 at 10:29